‘La ciudad desnuda’ es projecta diumenge que ve en el Centre Cultural Mario Monreal
17 de novembre 2021

El Centre Cultural Mario Monreal oferirà una nova projecció diumenge que ve, 21 de novembre, a les 19 hores, emmarcada dins de l'agenda cultural de tardor que la delegació de Cultura ha programat. Es tracta de la pel·lícula americana en blanc i negre _La ciudad desnuda_ (_The naked city_), que està emmarcada dins del gènere thriller. Té una duració de 96 minuts i no està recomanada per a menors de 18 anys. L'aforament serà limitat i l'entrada, gratuïta.

El director del film és Jules Dassin, el guió és a càrrec d'Albert Maltz i Malvin Wald i, la música, de Miklós Rózsa i Frank Skinner. Entre l'elenc trobem Barry Fitzgerald, Howard Duff, Dorothy Hart, Don Taylor, Frank Conroy i Ted de Corsia, entre d’altres. La pel·lícula va obtindre el premi a millor fotografia en blanc i negre i premi a millor muntatge en els Premis Oscar de 1948.

Este thriller gira al voltant de l'assassinat a sang freda de la model Jean Dexter. El tinent d'homicidis Daniel Muldoon es fa càrrec del cas amb l'ajuda d'un jove i competent detectiu, Jimmy Halloran. Mentre els policies tracten de desentranyar els motius que van conduir a la mort de la xica i de trobar el seu assassí, la vida quotidiana seguix com si tal cosa en el cor de la populosa urbs.

En esta agenda cultural de tardor es podran veure films com _La innocència_ i _El verdugo_. Durant la sessió es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

![Cartell Naked City](/media/yx4pd23s/c_nakedcitycart.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/la-ciudad-desnuda-es-projecta-diumenge-que-ve-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/la-ciudad-desnuda-es-projecta-diumenge-que-ve-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-ciudad-desnuda-es-projecta-diumenge-que-ve-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/la-ciudad-desnuda-es-projecta-diumenge-que-ve-en-el-centre-cultural-mario-monreal/)